Virpi Kätkä

Virpi Kätkä (s. 19. joulukuuta 1969 Ylitornio) on suomalainen laulaja. Hän on tullut tunnetuksi sisarensa Katja Kätkän kanssa perustamastaan duosta CatCat, joka edusti Suomea Eurovision laulukilpailussa vuonna 1994.

Kätkä opiskeli musiikkia Jyväskylän yliopistossa, josta valmistui filosofian maisteriksi. Pääaineenaan hänellä oli musiikkitiede. Syksyllä 2023 hän alkoi opiskella Helsingin yliopistossa teologiaa.

Virpi Kätkä avioitui laulaja Tauski Peltosen kanssa vuonna 2003. Pari erosi vuonna 2009 mutta päätyi jälleen yhteen vuoden 2010 alkupuolella. He erosivat jälleen vuoden 2011 kesällä.

Vuonna 2010 Kätkä julkaisi ensimmäisen soololevynsä Reloaded. Levy sisältää uusia kappaleita mutta myös CatCatin vanhoja hittejä uusiksi tehtynä.

Kätkä on osallistunut Selviytyjät Suomi -ohjelman kolmannelle ja seitsemännelle tuotantokaudelle. Hän sijoittui kummallakin kaudella neljännelle sijalle.

Lähteet 

CatCat
Suomalaiset iskelmälaulajat
Vuonna 1969 syntyneet
Elävät henkilöt